《齐天乐六首 其六》
清代·蒋士铨

问谁修到梅花者，输君独能如此。笔吐寒香，意横疏影，身作槎牙斜倚。

江村遥指，道雪满千林，好春来矣。翻把扁舟，载将人去与花比。

花枝较人何似，恐朱颜玉骨，不如人美。冷韵幽情，素襟芳信，总在诗翁就里，丁丁玉齿。

尽细嚼微吟，共花眠起。驴背酸寒，论风流让尔。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。